กองทองน้ำมันบลจ.กสิกรไทยรับเงินคืนเร็วขึ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.กสิกรไทย เร่งวันขาย KGOLD และ KOIL ได้เงินคืนภายใน T+3 และ T+4 เริ่ม 7 พ.ค.
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย กล่าวว่า ตั้งแต่วันที่ 7 พ.ค. ผู้ถือหน่วยลงทุนของกองทุนทุนเปิดเค โกลด์ (KGOLD) และกองทุนเปิดเค ออยล์ (KOIL) จะได้รับเงินค่าขายหน่วยลงทุนเร็วขึ้น จากเดิมที่จะจ่ายเงินคืน 5 วันทำการนับจากวันที่ขายคืน (T+5) โดยกองทุน KGOLD จะจ่ายเงินคืน 3 วันทำการ (T+3) และกองทุน KOIL จ่ายคืนภายใน 4 วันทำการนับจากวันที่ขายคืน (T+4) เวลา 15.00 น. 
ก่อนหน้านี้ บลจ.กสิกรไทย ปรับลดค่าธรรมเนียมซื้อขายทั้ง 2 กองทุน เหลือ 0.15% และลดค่าธรรมเนียมการจัดการของกองทุน KGOLD เหลือ 0.36% ต่อปี 
น.ส.ยุพาวดี ยังกล่าวอีกว่า ณ สิ้นเดือน มี.ค. กองทุนป้องกันความเสี่ยงจากอัตราแลกเปลี่ยนไปแล้วไม่น้อยกว่า 90% ทำให้ผู้ลงทุนได้รับผลตอบแทนจากการลงทุนในกองทุนทองคำและน้ำมันอย่างเต็มที่โดยไม่ต้องกังวลกับอัตราแลกเปลี่ยน 
นายสมจินต์ ศรไพศาล กรรมการผู้จัดการ บลจ.ทหารไทย กล่าวว่า ระหว่างวันที่ 612 พ.ค. บริษัทเปิดขายกองทุนพันธบัตรเกาหลีใต้ ซึ่งมีความเชื่อถือระยะสั้นของตราสารหรือผู้ออกตราสารในระดับ +/F1 จากสถาบัน FitchRatings 2 กองทุน โดยรุ่นที่ 72 อายุกองทุนประมาณ 9 เดือน ให้ผลตอบแทนสุทธิประมาณ 1.45% ต่อปี และรุ่นที่ 74 อายุประมาณ 1 ปี 10 เดือน ให้ผลตอบแทนสุทธิประมาณ 2.3% ต่อปี มูลค่าโครงการกองทุนละ 1,000 ล้านบาท และมีการทำสัญญาปกป้องความเสี่ยงจากอัตราแลกเปลี่ยนเต็มจำนวน
บลจ.ธนชาต ขายกองทุนเปิดธนชาตตราสารหนี้ต่างประเทศ 41 (TFixFIF41) อายุโครงการประมาณ 18 เดือน โดยลงทุนในตราสารหนี้ภาครัฐเกาหลีใต้ มูลค่าโครงการ 500 ล้านบาท จนถึงวันที่ 10 พ.ค.